ประกาศอธิบดีกรมสรรพากรเกี่ยวกับภาษีเงินได้ (ฉบับที่ 347)เรื่อง กําหนดหลักเกณฑ์ วิธีการ และเงื่อนไขการยกเว้นภาษีเงินได้ สําหรับเงินได้ เท่าที่ได้จ่ายเป็นค่าซื้อสินค้าเกี่ยวกับการศึกษาและกีฬา-------------------------------------------------------อาศัยอํานาจตามความในกฎกระทรวง ฉบับที่ 345 (พ.ศ. 2562) ออกตามความในประมวลรัษฎากร ว่าด้วยการยกเว้นรัษฎากร อธิบดีกรมสรรพากรกําหนดหลักเกณฑ์ วิธีการ และเงื่อนไขการยกเว้นภาษีเงินได้ สําหรับเงินได้เท่าที่ได้จ่ายเป็นค่าซื้อสินค้าเกี่ยวกับการศึกษาและกีฬา ดังต่อไปนี้ข้อ ๑ ในประกาศนี้"อุปกรณ์การศึกษา" หมายความว่า อุปกรณ์รวมทั้งสิ่งประกอบของอุปกรณ์ซึ่งมีวัตถุประสงค์เพื่อการใช้งานสําหรับการศึกษา"เครื่องแต่งกายสําหรับการศึกษา" หมายความว่า เครื่องแต่งกายรวมทั้งสิ่งประกอบของเครื่องแต่งกายซึ่งถูกกําหนดให้ใช้แต่งเป็นเครื่องแบบสําหรับการศึกษา"อุปกรณ์กีฬา" หมายความว่า อุปกรณ์รวมทั้งสิ่งประกอบของอุปกรณ์ ซึ่งมีวัตถุประสงค์ เพื่อใช้เล่นกีฬาหรือออกกําลังกายแต่ไม่รวมถึงอุปกรณ์สําหรับกีฬาอิเล็กทรอนิกส์ (E-Sports)"เครื่องแต่งกายสําหรับการเล่นกีฬา" หมายความว่า เครื่องแต่งกายรวมทั้งสิ่งประกอบ ของเครื่องแต่งกายซึ่งมีวัตถุประสงค์เพื่อใช้แต่งกายสําหรับการเล่นกีฬาหรือการออกกําลังกายข้อ ๒ การยกเว้นภาษีเงินได้สําหรับเงินได้เท่าที่ได้จ่ายเป็นค่าซื้อสินค้าเกี่ยวกับการศึกษาและกีฬาให้แก่ผู้ประกอบการจดทะเบียนภาษีมูลค่าเพิ่มและได้รับใบกํากับภาษีตามมาตรา 86/4 แห่งประมวลรัษฎากร ตั้งแต่วันที่ 1 พฤษภาคม พ.ศ. 2562 ถึงวันที่ 30 มิถุนายน พ.ศ. 2562 ตามจํานวนที่จ่ายจริงแต่ไม่เกิน 15,000 บาท ต้องเป็นไปตามหลักเกณฑ์ ดังต่อไปนี้(1) ผู้มีเงินได้ซึ่งมีหน้าที่เสียภาษีเงินได้บุคคลธรรมดา ต้องมิใช่ห้างหุ้นส่วนสามัญ หรือคณะบุคคลที่มิใช่นิติบุคคล ให้ได้รับยกเว้นภาษีเงินได้ตามจํานวนที่จ่ายจริงแต่ไม่เกิน 15,000 บาท(2) กรณีสามีหรือภริยามีเงินได้ฝ่ายเดียว ให้ยกเว้นภาษีเงินได้ให้แก่สามีหรือภริยา ซึ่งเป็นผู้มีเงินได้ตามจํานวนที่จ่ายจริง แต่ไม่เกิน 15,000 บาท(3) กรณีสามีภริยาต่างฝ่ายต่างมีเงินได้(ก) ถ้าต่างฝ่ายต่างยื่นรายการเกี่ยวกับเงินได้พึงประเมินที่ตนได้รับ หรือแยกยื่นรายการและเสียภาษีเฉพาะส่วนที่เป็นเงินได้พึงประเมินตามมาตรา 40 (1) แห่งประมวลรัษฎากร โดยไม่ถือเป็นเงินได้ของอีกฝ่ายหนึ่งตามมาตรา 57 ฉ แห่งประมวลรัษฎากร ให้ต่างฝ่ายต่างได้รับยกเว้นภาษีเงินได้ตามจํานวนที่จ่ายจริงแต่ไม่เกิน 15,000 บาท(ข) ถ้าสามีภริยาตกลงยื่นรายการและเสียภาษีรวมกัน โดยถือเอาเงินได้พึงประเมินของตนเป็นเงินได้ของสามีหรือภริยาอีกฝ่ายหนึ่งตามมาตรา 57 ฉ แห่งประมวลรัษฎากร ให้ผู้มีเงินได้ได้รับยกเว้น ภาษีเงินได้ตามจํานวนที่จ่ายจริง เฉพาะส่วนที่ไม่เกิน 15,000 บาท และให้ได้รับยกเว้นภาษีเงินได้ ส่วนของสามีหรือภริยาได้อีกตามจํานวนที่จ่ายจริงแต่ไม่เกิน 15,000 บาทข้อ ๓ ผู้มีเงินได้ที่ใช้สิทธิยกเว้นภาษีเงินได้ตามประกาศนี้ ต้องซื้อสินค้าเกี่ยวกับการศึกษาและกีฬา จากผู้ขายซึ่งเป็นผู้ประกอบการจดทะเบียนภาษีมูลค่าเพิ่ม และได้รับใบกํากับภาษีตามมาตรา 86/4 แห่งประมวลรัษฎากร โดยรายการชื่อ ชนิด และประเภทของสินค้าในใบกํากับภาษีตามมาตรา 86/4 (5) แห่งประมวลรัษฎากร จะต้องมีข้อความที่แสดงหรือพิสูจน์ได้ว่าสินค้านั้นเป็นสินค้าเกี่ยวกับการศึกษาและกีฬาซึ่งเป็นสินค้าดังต่อไปนี้(1) อุปกรณ์การศึกษา แต่ไม่รวมถึงอุปกรณ์อิเล็กทรอนิกส์(2) เครื่องแต่งกายสําหรับการศึกษา(3) อุปกรณ์กีฬา(4) เครื่องแต่งกายสําหรับการเล่นกีฬาอุปกรณ์อิเล็กทรอนิกส์ตาม (1) หมายถึง คอมพิวเตอร์ อุปกรณ์คอมพิวเตอร์และส่วนประกอบคอมพิวเตอร์ เครื่องพิมพ์ โทรทัศน์ โทรศัพท์เคลื่อนที่ กล้องถ่ายรูป ส่วนประกอบและอุปกรณ์ของกล้องถ่ายรูป หรือเครื่องเล่นแผ่นซีดีหรือแผ่นดีวีดีข้อ ๔ กรณีที่ผู้มีเงินได้เป็นผู้ประกอบการจดทะเบียนภาษีมูลค่าเพิ่ม ได้นาภาษีมูลค่าเพิ่มตามใบกํากับภาษีไปหักจากภาษีขายในการคานวณภาษีมูลค่าเพิ่มตามมาตรา 82/3 แห่งประมวลรัษฎากรแล้วผู้มีเงินได้ไม่มีสิทธินาค่าซื้อสินค้าตามใบกํากับภาษีนั้นมาใช้สิทธิยกเว้นภาษีเงินได้ตามประกาศนี้ข้อ ๕ ผู้มีเงินได้ที่ใช้สิทธิยกเว้นภาษีเงินได้สําหรับค่าซื้ออุปกรณ์การศึกษาแต่ไม่รวมถึงอุปกรณ์อิเล็กทรอนิกส์ ตามกฎกระทรวง ฉบับที่ 345 (พ.ศ. 2562) ออกตามความในประมวลรัษฎากร ว่าด้วยการยกเว้นรัษฎากร จะต้องไม่ใช้สิทธิยกเว้นภาษีเงินได้ตามกฎกระทรวง ฉบับที่ 347 (พ.ศ. 2562) ออกตามความในประมวลรัษฎากร ว่าด้วยการยกเว้นรัษฎากรข้อ ๖ การได้รับยกเว้นภาษีเงินได้ตามประกาศนี้ ให้ผู้มีเงินได้นําเงินได้ที่ได้รับยกเว้นภาษีไปคํานวณหักจากเงินได้พึงประเมินตามมาตรา 40 แห่งประมวลรัษฎากร หลังจากหักค่าใช้จ่ายตามมาตรา 42 ทวิ ถึงมาตรา 46 แห่งประมวลรัษฎากรแล้วข้อ ๗ ประกาศนี้ให้ใช้บังคับตั้งแต่วันที่ 1 พฤษภาคม พ.ศ. 2562 เป็นต้นไปผู้มีอํานาจลงนาม - ประกาศ ณ วันที่ 10 มิถุนายน พ.ศ. 2562 เอกนิติ นิติทัณฑ์ประภาศ(นายเอกนิติ นิติทัณฑ์ประภาศ)อธิบดีกรมสรรพากร